Մարեկ Համշիկ

Մարեկ Համշիկ (, ), սլովակ ֆուտբոլիստ, կիսապաշտպան։ Իտալական «Նապոլիի» և Սլովակիայի ազգային հավաքականի ֆուտբոլիստ։ Չնայած իր երիտասարդ տարիքին՝ նա իր ազգային թիմի ավագն է։

 Վաղ կյանք 
Մարեկ Համշիկը ծնվել է 1987 թվականի հուլիսի 27-ին չեխոսլովական Բանսկա Բիստրիցա քաղաքում՝ Ռիխարդ և Ռենատի Համշիկների ընտանիքում։ Երբ ծնվել է Մարեկը նրա ծնողները եղել են 18 տարեկան։ Ռիխարդ Համշիկը եղել է պրոֆեսիոնալ ֆուտբոլիստ և հանդես է եկել տեղի «Դուկլու» ակումբում, իսկ մայրը՝ Ռենատան, եղել է հանդբոլիստուհի և հանդես է եկել Չեխոսլովակիայի հավաքականում։ Մարեկին ունի փոքր քույր՝ Միխաելան, ով նույնպես հանդբոլիստուհի է և կարիերան ավարտել է սրտի հետ խնդրիներ ունենալու պատճառով։

Մարեկի ծննդյան օրը հայրը նվիրել է խաղակոշիկներ։ Երբ լրացավ նրա 4 տարին, հայրը նրան տարավ «Յուպի Պոդլավիցե» ակումբ։ 5 տարեկանում Համշիկը դարձավ մանկական առաջնության լավագույն խաղացողը։ Հաճախ Մարեկը գնում էր խաղերի իրենից մեծ խաղացողների հետ, սակայն այդտեղ էլ էր նա աչքի ընկնում։ Նա ճանաչվում էր լավագույն խաղացող։ 1997 թվականին Մարեկը իր ակումբի հետ միասին հաղթել է Գերմանիայի մանկական առաջնությունը։ Նրա ակումբը 18 գոլ է խփել և ոչ մի գոլ բաց չի թողել, բացի այդ այդ գոլերից 6-ը հեղինակել է Համշիկը, ով դարձավ առաջնության լավագույն ռմբարկուն։ 1998 թվականին «Յուպի» ակումբը Գենուե առաջնությունում զբաղեցրել է 3-րդ հորիզոնականը։ Այդ աշնանը Համշիկը Բանսկոբիտրիցկովյան շրջանի «Դոլնա Ստրեխովա» ակումբին խփել է 16 գոլ, և այդ ռեկորդը մինչև այժմ չի գերազանցվել։ 1998-99 մրցաշրջանում Մարեկը 38 խաղում 111 գոլ է խփել։

Լավ արդյունքներ ունենալով Մարեկով հետաքրքրվում էր պրահայի «Սպարտա» ակումբ։ 14 տարեկանում Մարեկը թեստավորում անցավ։ Տեղափոխությունը կկայանար այն դեպքում, երբ Մարեկի ծնողներից գոնե մեկը աշխատեր պրահայում, սակայն աշխատանքի չտեղավորելու պատճառով այդ տրանսֆերը չիրականացավ։ Մի քանի շաբաթ անց Մարեկը փոխեց ակումբային գրանցումը և տեղափոխվեց բրատիսլավայի «Սլովան» ակումբը։

 Կարիերա 
 «Բրեշիա» 
2002 թվականի Մարեկը պայմանագիր է ստորագրել «Սլովան» ակումբի (Բրատիսլավա) հետ, բայց խաղացել է ընդամենը մեկ խաղ առաջին թիմի կազմում և 2004 թվականին, 17 տարեկան հասակում, տեղափոխվել է իտալական «Բրեշիա»։ Տրանսֆերը գնահատվել է 500 000 եվրո։ Նա իր նորամուտը «Բրեշիայի» կազմում նշեց «Կիևոյի» դեմ խաղում, 2005 թվականի մարտին։ «Բրեշիայի» կազմում անցկացրած 3 մրցաշրջանում, նա մասնակցել է 65 խաղի և խփել է 10 գոլ։

 «Նապոլի» 
Մարեկը կրկին 17 համարը վերցրեց, և դարձավ նեապոլիտենական ակումբի պատմության ամենաշատ վարձատրվող ֆուտբոլիստներից 2-րդ՝ Դիեգո Մարադոնայից հետո։ Իր նոր ակումբում Մարեկը իր նորամուտը նշեց 2007 թվականի օգոստոսի 15-ին Իտալիայի գավաթի շրջանակներում «Չեզենոյի» դեմ խաղում։ Խաղը ավարտվեց նեապոլիտենական ակումբի հաղթանակով (4:0), իսկ ինքը՝ Մարեկը, խփեց մեկ գոլ և կատարեց գոլային փոխանցում։ Մի քանի օր անց Մարեկը իր նորամուտը նշեց Սերիա A-ում։ Նորամուտը ամենահաջողվածներից էր։ Այդ խաղում «Նապոլին» իր դաշտում «Կալյարիին» հաղթեց 2:0 հաշվով։ Իսկ արդեն սեպտեմբերի 16-ին 3-րդ տուրի ժամանակ՝ «Սամպդորիայի» դեմ խաղում Մարեկը Սերիա A-ում իր առաջին գոլը խփեց և իր ակումբին հաղթանակ պարգևեց։ Մի քանի հանդիպում անցկացնելուց հետո երիտասարդ սլովակ ֆուտբոլիստով կրկին հետաքրքրվեց «Մանչեսթեր Յունայթեդը», ով կարող էր տեղափոխվել այդ ակումբ արդեն 16 տարեկանից 18 միլիոն եվրոյով։ 2008 թվականի սկզբին զրույցներ էր շրջանառվում, որ Մարեկը կարող է տեղափոխվել «Յուվենտուս», սակայն «Նապոլիի» գլխավոր մենեջերը՝ Պերպաոլո Մարինոն հայտարարեց, որ այդ լուրերը կեղծ են։ Իտալիայի գավաթի ժամանակ «Նապոլին» հասավ մինչև 1/8-րդ, որտեղ էլ առաջնությունից դուրս թողեց հռոմեական «Լացիո» ակումբին։ Որպեսզի սլովակին պահեն ակումբում, ղեկավարությունը ապրիլին Մարեկին նոր պայամանագիր առաջարկեց մինչև 2013 թվականը։ Նոր պայմանագրով Համշիկը 1 տարում ստանում էր 1 մլն եվրո, և դարձավ ակումբի ամենաշատ վարձատրվող ֆուտբոլիստը։ Սերիա A-ում՝ իր առաջին մրցաշրջանում «փոքրիկ այծի» վերադարձից հետո առաջնությունն ավարտեցին 8-րդ հերիզոնականով։ Այդ արդյունքով նրանք կարողացան ապահովել իրենց տեղը Ինտերտոտո գավաթում։ Ինքը՝ Մարեկը մասնակցեց 37 հանդիպման և խփեց 9 գոլ. ակումբում անցկացրեց բոլորից շատ հանդիպումներ և խփեց բոլորից շատ գոլ։ Մրցաշրջանի ավարտից հետո «Չելսին» Համշիկի համար պատրաստ էր վճարել 20 միլիոն եվրոից շատ գումար, սակայն պայմանագիր այդպես էլ չկնքվեց։

Հաջորդ մրցաշրջանի սկզբում Մարեկը իր նորամուտը նշեց եվրոգավաթում։ Դա տեղի ունեցավ 2008 թվականի հուլիսի 20-ին Ինտերտոտո գավաթի 3-րդ շրջափուլի առաջին խաղում։ Նրանք խաղում էին հունական «Պանիոնոս» ակումբի հետ, որը ավարտվեց իտալական ակումբի նվազագույն հաշվով հաղթանակով։ Իսկ արդեն պատասխան խաղում Մարեկը եվրոպական մրցաշարերում իր առաջին գոլը խփեց, որը միակն էր խաղում։ Հունական ակումբին հաղթելուց հետո «Նապոլիին» հայտնվեց ՈՒԵՖԱ Գավաթում։ Օգոստոսի 14-ին ալբանական «Վլազնիյա» ակումբի դեմ արտագնա խաղում, որը ավարտվեց նեապոլիտանցիների հաղթանակով (3:0)։ Համշիկը իր «նորամուտը» նշեց եվրոպական ակումբային առաջնությունում։ Երկու շաբաթ անց կայացած պատասխան խաղում, որը կրկին ավարտվեց «Նապոլիի» հաղթանակով (5:0), Մարեկը իր առաջին գոլը խփեց ՈՒԵՖԱ գավաթում։ Այդ հաղթանակը լավագույնն էր ակումբի համար եվրոպական մրցաշարերում։ Բայց արդեն հաջորդ փուլի երկու խաղերի արդյունքում հաղթեց լիսաբոնի «Բենֆիկան», և «Նապոլին» դուրս մնաց գավաթի խաղարկությունից։ Սերիա A-ի 7-րդ տուրի շրջանակներում կայացած «Յուվենտուսի» դեմ տնային խաղի առաջին խաղակեսում «Նապոլին» պարտվում էի նվազագույն հաշվով, սակայն երկրորդ խաղակեսում Համշիկի և Էզեկիել Լավեսիի գոլերի շնորհիվ տարավ կամային հաղթանակ։ Դրանից հետո «Նապոլին» ժամանակավոր գլխավորեց մրցաշարային աղյուսակը, երբ ակումբին էր միացել Դիեգո Մարադոնան։ 2009 թվականի հունվարին լուրեր էին պտտվում, որ միլանի «Ինտերը» պատրաստ է սլովակի համար վճարել 40 միլիոն եվրո, կամ էլ նրան փոխանակել Էստեբանա Կամբյասսոյի և Խուլիո Ռիկարդո Կրուսայի հետ։ Սակայն այդպես էլ պաշտոնական հայտարարություն չեղավ։ Այդ տարի Համշիկը ճանաչվեց Իտալիայի լավագույն երիտասարդ խաղացողը։ Քվեարկության արդյունքում նա առաջ անցավ Մարիո Բալոտելլիից և Սեբաստիան Ջովինկոյից։ Մարեկը դարձավ առաջին արտասահմանցին, ով հասել է այդ արդյունքին։ 19-րդ տուրի շրջանակներում կայացած «Կևո» ակումբի դեմ խաղում Մարեկը 55-րդ րոպեին կարմիր քարտ ստացավ մրցավարի հետ վիճաբանելու համար։ Այդ հեռացումից հետո Իտալիայի ֆուտբոլի ֆեդերացիան նրան որակազարկեց 2 խաղով և տուգանեց 13 հազար եվրոյով։ Հաջորդ ամիս Մարեկը 2008 թվականի Սկովակիայի լավագույն ֆուտբոլիստ կոչման պայքարում զբաղեցրեց 2-րդ հորիզոնականը, զիջելով միայն Մարտին Շկրտելուին։ Շուտով մյունխենյան «Բավարիան» սկսեց հետաքրքրվել Մարեկով և նրա թիմակից Էսեկիել Լավեսիով, սակայն «Նապոլիի» ղեկավարությունը հայտարարեց, որ չի պատրաստվում վաճառել իր ֆուտբոոլիստներին։ Ամռանը կրկին լուրեր տարածվեցին այն մասին, որ «Ինտերը» պատրաստ է վճարել 12 միլիոն ֆունտ ստերլինգ և հոնդուրասցի հարձակվող Դավիդ Սուասոյին, բայց տրանսֆերը այդպես էլ տեղի չունեցավ։ Այդպիսի առաջարկներ եվրոպական գրանդ ակումբներից Համշիկը ստանում էր Սերիա A-ում լավ հանդես գալու համար։ Չնայած նրան, որ նրա ակումբը առաջնությունում զբաղեցրեց 12-րդ հորիզոնականը, ինքը՝ Համշիկը անցկացրեց 32 խաղ և խփեց 9 գոլ, կրկին դառնալով ակումբի լավագույն ռմբարկուն։

Հաջորդ մրցաշրջանում Համշիկի թիմը չխաղաց ոչ մի եվրոգավաթում, որով նրանք կարողանում էին լավ կենտրոնանալ Իտալիայի առաջնությունում։ Չնայած դրան, «Նապոլին» առաջնությունը այդքան էլ հաջող չսկսեց, առաջին 10 խաղերում վաստակելով 15 միավոր, բայց արդեն 11-րդ տուրի շրջանակներում կայացած «Յուվենտուսի» դեմ խաղում 3:2 հաշվով կարողացան կարևոր հաղթանակ տոնել։ Առաջին խաղակեսում նեապոլիտանցիները պարտվում էին 2:0 հաշվով, սակայն երկրորդ խաղակեսում խփեցին 3 գոլ, և վաստակեցին 3 միավոր։ Սլովակ կիսապաշտպանի հաշվին 2 գոլ գրանցվեց։ Խաղից հետո Համշիկը ասաց.

Խաղից անմիջապես հետո լուրեր պտտվեցին, որ կիսապաշտպանի մոտ ժամանակներս կհամալրի թուրինյան ակումբի կազմը։ Սակայն ինքը՝ Համշիկը հայտարարեց, որ ցանկանում է հանդես գալ «Նապոլիի» կազմում և ունենա մեծ հաջողություններ։ Այդ ժամանակ «Չելսին» պատրաստ էր սլովակի համար վճարել 18 միլիոն ֆունտ, բայց իտալական ակումբի ղեկավարությունը կտրուկ մերժեց այդ առաջարկը։ Դեկտեմբերին Մարեկը մտավ ՈՒԵՖԱ-ի տարվա լավագույն հավաքականի մեջ։ Նա այնտեղ հայտնվեց որպես աջ կիսապաշտպան այնպիսի ֆուտբոլիստների հետ, ինչպիսիք են՝ Կրիշտիանու Ռոնալդուն, Դեյան Ստանկովիչը, Միլոշ Կրասիչը և Խեսուս Նավասը։ «France Football»-ի վարկածով նա նույնպես մտել է աշխարհի ամենահեռանկարային ֆուտբոլիստների ցանկի մեջ։ Նրանով սկսեցին հետաքրքրվել իսպանական 2 գրանդները՝ մադրիդյան «Ռեալը», կատալոնական «Բարսելոնան», և «Մանչեսթեր Սիթին», որի գլխավոր մարզիչն էր Ռոբերտո Մանչինին, ով դեռ «Ինտերում» եղած ժամանակ ցանկանում էր գնել Համշիկին։ Շուտով Մարեկով կրկին հետաքրքրվեց «Ինտերը»։ «Նապոլիի» տնօրեն Աուրելիո դե Լաուրենտիսը ասաց, որ նա պատրաստ է վաճառել, եթե «Ինտերը» սլովակ ֆուտբոլիստի համար վճարի 40 միլիոն եվրո։ Մարտի սկզբին Համշիկը ճանաչվեց Սլովակիայի լավագույն ֆուտբոլիստ, իսկ մարտի 13-ին «Ֆիորենտինայի» դեմ խաղում խաղադաշտ դուրս եկավ ավագի թևկապով, և դարձավ «Նապոլիի» պատմության ամենաերիտասարդ ավագը։ Ավագի թևկապով նորամուտը նրա համար լավ չստացվեց. «Նապոլին» պարտվեց 1:3 հաշվով։ Մարտի 25-ին «Նապոլին» 3:1 հաշվով առաջնության ընթացքում երկրորդ անգամ հաղթեց «Յուվենտուսին»։ Այդ խաղում Համշիկը խփեց թիմի առաջին գոլը, նա նաև իր 100-րդ խաղը անցկացրեց Սերիա A-ում, իսկ արդեն 3 օր անց «Կատանիեյի» դեմ խաղը նրա համար 100-րդ խաղն էր «Նապոլիի» համազգեստով։ Այդ մրցաշրջանում նեապոլիտենական ակումբը առաջնությունում զբաղեցրեց 6-րդ հորիզոնականը, և վաստակեց Եվրոպա Լիգայի նախընտրական փուլի ուղեգիր։ Մարեկը անցկացրեց 37 հանդիպում և խփեց 12 գոլ, երրորդ անգամ անընդմեջ դառնալով ակումբի լավագույն ռմբարկուն։

Մինչև աշխարհի առաջնության սկսելը, Մարեկը ակումբի հետ պայմանագիրը երկարաձգեց մինչև 2015 թվականը, չնայած նրան, որ նրանով հետաքրքրվում էր «Մանչեսթեր Յունայթեդը»։ Բայց Մարեկը բոլորին հասկացրեց, որ չի պատրաստվում հեռանալ «Նապոլիից», պայմանագիրը երկարաձգելով մինչև 2015 թվականը։ Օգոստոսին սլովակ օգնեց թիմին հաղթել շվեդական «Էլֆսբորգին» և անցնել Եվրոպա Լիգայի խմբային փուլ։ Տարվա վերջին Մարեկով իր հետաքրքրությունները արտահայտեց փիթերական «Զենիթը», նրան գնահատելով 30 միլիոն եվրո, մյունխենի «Բավարիան» 35 միլիոն եվրո, և «Լիվերպուլը» 12 միլիոն եվրո։ Այդ ժամանակ Մարեկի ագենտը՝ Յուրա Վենգլոշը լուրեր տարածեց, իբր նրա հաճախորդը ձմռանը պատրաստվում է միանալ «Մանչեսթեր Սիթիին»:Չնայած կատարվող իրադարձություններին, Մարեկը շարունակում էր խաղալ «Նապոլիում»։ Փետրվարին նեապոլիտանցիները դուրս մնացին Եվրոպայի Լիգայից, երբ 1/16-րդ փուլում չկարողացան հաղթել իսպանական «Վիլյառեալին»։ Առաջին խաղը, որը կայացել էր Նեապոլում՝ ավարտվեց ոչ-ոքի, իսկ պատասխան խաղում Մարեկը խաղի 18-րդ րոպեին գոլ խփեց, բայց առաջին խաղակեսի ավարտից հետո Նիլմարը և Ջուզեպպե Ռոսսին 2 գոլ խփեցին, որը իսպանացիներին հաղթանակ բերեց 2:1 հաշվով և դուրս եկան առաջնության հաջորդ փուլ։ Կրկին շշուկներ կային Մարեկի ակումբը լքելու մասին, և նոր հավակնորդն էր «Բարսելոնան», որը պատրաստ էր վճարել 30 միլիոն եվրո, «Մանչեսթեր Յունայթեդը», որը Համշիկին ցանկանում էր գնել, որպեսզի փոխարինի Պոլ Սքոուլզին, «Ինտերը» և «Չելսին»։ «Չելսիի» սկաուտները նույնիսկ դիտել են նրա խաղը՝ Սերիա A-ի 27-րդ տուրում կայացած «Միլանի» դեմ խաղը, որը ավարտվեց «Նապոլիի» պարտությամբ 0:3 հաշվով։ Շուտով ֆուտբոլիստի ագենտը կրկին հերքեց սլովակի հեռանալու մասին լուրերը, իսկ Աուրելիո դե Լաուրենտսը հայտարարեց, որ չի պատրաստվում Մարեկին վաճառել։ Մարտի վերջին Մարեկը երկրորդ անգամ անընդմեջ ճանաչվեց Սլովակիայի լավագույն ֆուտբոլիստ։ Ավարտվեց նրանց ելույթենրը Իտալիայի գավաթում և Եվրոպայի լիգայում, և նեապոլիտանցիները կենտրոնացան միայն առաջնության վրա։ Մրցաշրջանի արդյունքում «Նապոլին» առաջնությունում զբաղեցրեց 3-րդ հորիզոնականը, որը ակումբին թույլ տվեց իր պատմության մեջ առաջին անգամ ելույթ ունենալ Չեմպիոնների Լիգայում։

Ամռանը Մարեկով լրջորեն հետաքրքրված էր «Միլանը», նրան գնահատելով 30 միլիոն եվրո։ Ինքը՝ Մարեկը խոստովանեց, որ ցանկանում է իր ուժերը փորձել այդպիսի մեծագույն ակումբում, սակայն չի էլ ուզում հեռանալ «Նապոլիից»։ Նրա տեղափոխության մասին լուրերը անհանգստացրեցին «Նապոլիի» հավատարիմ երկրպագուներին, սակայն շուտով Սլիլվիո Բեռլուսկոնին գնաց ղեկավարության հետ զրույցի, և ասաց, որ «Ռոսսոները» չեն գնի Համշիկին։ Որոշ ժամանակ անց «Նապոլիի» տնօրենը իր հարցազրույցի ժամանակ ասաց, որ չի պատրաստվում հրաժեշտ տալ ֆուտբոլիստին, և Մարեկին կվաճառի միայն 100 միլիոն եվրոյի դիմաց։

2011 թվականի սեպտեմբերի 14-ին կայացած «Մանչեսթեր Սիթիի» դեմ խաղը ավարտվեց ոչ ոքի 1:1 հաշվով։ Այդ խաղում Մարեկը նշեց իր նորամուտը Չեմպիոնների Լիգայում։ Շուտով խաղից հետո լուրեր շրջանառվեցին, որի համաձայն սլովակը տեղափոխվում է մանչեսթերյան ակումբ, որպեսզի փոխարինի Կառլոս Տևեսին։ Իսկ արդեն խմբային փուլի հաջորդ խաղում՝ «Վիլյառեալի» դեմ խաղում Մարեկը բացեց խաղի հաշիվը, գոլ խփելով եվրոպական հեղինակավոր ակումբներից մեկին։ Խմբային փուլի վերջին տուրում Համշիկը մեկ գոլ խփեց և ճանաչվեց իսպանական ակումբի դեմ խաղի լավագույն ֆուտբոլիստ։ «Նապոլին» ընդհանուր հաշվով (2:0) հաղթեց և իր պատմության մեջ առաջին անգամ դուրս եկավ Չեմպիոնների Լիգայի փլեյ-օֆֆ փուլ։ 2011 թվականի մրցաշրջանից հետո Մարեկը մտավ Սերիա A-ի խորհրդանշական հավաքականի կազմի մեջ և եղավ թեկնածու ՈՒԵՖԱ-ի տարվա թիմի հավաքականի համար, իսկ Սլովակիայի լավագույն ֆուտբոլիստի կոչման համար պայքարում զբաղեցրեց 2-րդ հորիզոնականը, զիջելով միայն Մարտին Շկրտելուին, «Լիվերպուլի» պաշտպանից հետ մնալով ընդամենը 3 միավոր։ ՉԼ-ի 1/8-րդ փուլում «Նապոլին» հանդիպեց «Չելսիի» հետ և երկու խաղերի արդյունքում պարտվեց, սակայն շատ մոտ էր հաջողության հասնելուն։ Լիգայի գավաթում հաջող ելույթներով բոլոր խաղերի հաղթեցին, և մայիսի 20-ին իրենց գլխավերևում պահեցին Իտալիայի գավաթը, եզրափակչում 2:0 հաշվով հաղթելով «Յուվենտուսին», ընդ որում գոլերից մեկը խփեց Համշիկը։ Ընդհանուր «Նապոլին» մրցաշրջանը լավ անցկացրեց, միայն թե Սերիա A-ում զբաղեցրեց 5-րդ հորիզոնականը։ Մարտին Մարեկը կրկին երկարաձգեց պայմանագիրը ակումբի հետ, այս անգամ արդեն մինչև 2016 թվականը։

2012-13 մրցաշրջանը Մարեկի համար լավ չստացվեք. Եվրոպայի Լիգայի առաջին խաղում կարմիր քարտ ստացավ։ Դա խանգարեց «Նապոլիին» հաղթել ԱԻԿ-ում։ Սերիա A-ում կիսապաշտպանը ավելի լավ սկսեց մրցաշրջանը, և առաջին շրջանը Մարեկի համար կարիերայի լավագույն շրջանն էր։ Նրա հաշվին կար 7 գոլ և 8 արդյունավետ փոխանցում։ 2-րդ շրջանում Համշիկը այդքան էլ լավ չխաղաց, սակայն 14 գոլային փոխանցմամբ Սերիա A-ում գլխավորեց ամենաշատ գոլային փոխանցումներ կատարած ֆուտբոլիստների ցանկը։ «Նապոլին» զբաղեցրեց 2-րդ հորիզոնականը և վաստակեց մյուս մրցաշրջանում Չեմպիոնների Լիգայում հանդես գալու ուղեգիր։ Մայիսին ֆուտբոլիստը կրկին ասաց, որ չի պատրաստվում լքել ակումբը։ Նաև հիշեց, որ մի քանի տարի առաջ շատ մոտ էր «Միլան» տեղափոխվելուն, բայց Դե Լաուրենտիսը և Մացցարին հետ պահեցին այդ քայլից։

2013 թվականի մայիսին «Նապոլին» ակտիվ էր տրանսֆերային պատուհանի ժամանակ, իսկ գլխավոր մարզչի պաշտոնը զբաղեցրեց Ռաֆայել Բենիտեսը։ Իսպանացին գովանսանքով խոսեց Մարեկի մասին, իսկ ֆուտբոլիստը պայմանագիրը երկարաձգեց մինչև 2018 թվականը։ Պաոլի Կաննավարոյի հեռանալուց հետո ստացավ ավագի թևկապը։ Բենիտեսը Մարեկի համար խաղադաշտում նոր տեղ գտավ՝ հարձակվող։ Այդ որոշումը քննադատությունների արժանացավ։ Ջինո Կորիոնին՝ «Բրեշիայի» տնօրենը, որտեղ կիսապաշտպանը սկսել էր կարիյի իտալիական փուլը, ասաց, որ Բենիտեսը «սահմանափակում է Համշիկի տաղանդը»։ Խնդիրը սրվեց վնասվածքից հետո, որի պատճառով սլովակը բաց թողեց 2013 թվականի վերջը։ Նրա բացակայության ժամանակ խաղաժամանակ ստացավ Մերտենսը և Պանդևը։ Համշիկի տեղը հիմանական կազմում անցյալ տարիներին ոչ ոք չէր կարողանում զբաղեցնել։ Նա մրցաշրջանն ավարտեց 7 գոլ և 6 գոլային փոխանցմամգ, ակնհայտորեն զիջելով անցյալ տարիների արդյունքներին։ «Նապոլիին» չհաջողվեց հասնել նոր մակարդակի։ Չնայած Իտալիայի գավաթը հաղթելուն, թիմը ոչ միայն չկարողացավ սանձել «Յուվենտուսին» չեմպիոնության համար սպասված մենամարտում, այլ չգրավեց 2-րդ տեղը՝ առաջ թողնելով «Ռոմային»։ Իսկ Չեմպիոնների լիգայում դուրս չեկավ խմբային փուլից։ Այդ ժամանակ Մարեկի՝ «Նապոլիից» հեռանալու շշուկների նոր ալիք բարձրացավ. նույնիսկ նշվեց կոնկրետ գումարի չափը (40 միլիոն դոլար), ինչի համար նեապոլիտանցիները պատրաստ էին վաճառել խաղացողին (Դե Լաուրենտիսը հերքեց այդ տեղեկությունը)։ Կիսապաշտպանը կրկին մամուլին հայտարարեց, որ ինքը հավատարիմ է «Նապոլիին»։

 Հավաքականի կարիերա 

2003 թվականին Մարեկ Համշիկը հրավիրվեց Սլովակիայի երիտասարդական հավաքական՝ մասնակցելու Եվրոպայի 2004 թվականի առաջնության ընտրական մրցարշավին։ Որակավորման առաջին փուլի այն բոլոր խաղերում, որոնք անցել էին Սլովակիայում, Համշիկը և իր ընկերները Հունաստանից հետո խմբում զբաղեցրեցին 2-րդ տեղը՝ առաջ անցնելով Լատվիայից և Ֆարերյան կղզիներից։ Համշիկը 1 գոլ խփեց Ֆարերյան կղզիների դեմ խաղում, 2 գոլ էլ՝ Լատվիայի դեմ խաղում։ Որակավորման 2-րդ փուլում, որն անցկացվեց 2004 թվականի մարտին, սլովակները գերմանացիների, դանիացիների և ուկրաինացիների հետ հայտնվեցին մի խմբում։ Այդ փուլի բոլոր խաղերը տեղի ունեցան Գերմանիայում։ Առաջին 2 խաղերում զիջելով գերմանացիներին և դանիացիներին՝ սլովակները հաղթեցին վերջին՝ ուկրաինացիների դեմ խաղը, ովքեր զբաղեցրել էին առաջին տեղը, սակայն նույնիսկ այդ հաղթանակը չօգնեց սլովակներին, ովքեր իրենց խմբում զբաղեցրեցին վերջին տեղը և չհայտնվեցին Ֆրանսիայում կայանալիք եզրափակիչ փուլում։ Սլովակիայի հավաքականի կազմում (մինչև 17 տարեկան) Համշիկի հաշվին կար 6 խաղ և 3 խփած գնդակ։

Հաջորդ տարի 17-ամյա Համշիկը հրավիրվեց Սլովակիայի երիտասարդական հավաքական (մինչև 19 տարեկան)։ Սլովակները կրկին մասնակցեցին Եվրոպայի 2005 թվականի առաջնության ընտրական փուլին։ Անցնելով որակավորման առաջին փուլը՝ նրանք կրկին չկարողացան հաղթահարել 2-րդը և չհայտնվեցին եվրոպական առաջնությունում։ 2006 թվականի կեսերին Եվրոպայի 2007 թվականի առաջնության ընտրական փուլի շրջանակներում Մարեկը Սլովակիայի երիտասարդական հավաքականի կազմում 2 խաղ խաղաց։ Դրանից հետո նա այլևս չհրավիրվեց «երիտասարդական»։

2007 թվականի սկզբին Սլովակիայի ազգային հավաքականի գլխավոր մարզիչ Յան Կոցյանը, գտնվելով Մարեկի՝ «Բրեշիայի» կազմում ելույթների ազդեցության տակ, նրան հրավիրեց երկրի գլխավոր թիմի կազմ։ 2007 թվականի փետրվարի 7-ին իսպանական Խերես դե լա Ֆրոնտերա քաղաքում Լեհաստանի հավաքականի դեմ ընկերական խաղում տեղի ունեցավ Մարեկ Համշիկի նորամուտը։ Նա խաղադաշտ դուրս եկավ 81-րդ րոպեին՝ 2:2 հաշվի ժամանակ, որը և գրանցվեց ցուցատախտակին եզրափակիչ սուլիչից հետո։ Նույն թվականի հոկտեմբերի 13-ին Մարեկն իր հաշվին գրանցեց հավաքականի կազմում իր առաջին գոլը և դա տեղի ունեցավ Եվրոպայի 2008 թվականի առաջնության ընտրական փուլի Սան Մարինոյի հավաքականի դեմ խաղում։ Մարեկը բացեց խաղի հաշիվը, որը արդյունքում ավարտվեց 7:0 հաշվով։ Այդ ընտրական փուլը, որում Մարեկը անցկացրեց 6 խաղ և խփեց 2 գոլ, սլովակների համար չդարձավ ամենահաջողը և նրանք D խմբում զբաղեցրին միայն 4-րդ տեղը։ Վերջինս նրանց թույլ չտվեց դուրս գալ Եվրոպայի առաջնության եզրափակիչ փուլ։

2008 թվականին սկսեց 2010 թվականի աշխարհի առաջնության նախընտրական փուլը։ Առաջին իսկ խաղում՝ Հյուսիսային Իռալնդիայի դեմ խաղում Համշիկը գոլ խփեց, որն էլ սլովակներին հաղթանակ բերեց։ 2009 թվականի սկզբին Սլովակիայի հավաքականը մեկնեց մասնակցելու հերթական առաջնությանը՝ Կիպրոսի ֆուտբոլի ասսոցացիայի գավաթին։ Առաջին խաղում պարտվեց Ուկրաինայի հավաքականին, իսկ երրորդ տեղի համար պետք է խաղաին տուրնիրի կազմակերպիչների հետ։ Այդ խաղում ուժեղ գտնվեցին կիպրոսները։ Մարեկ Համշիկը կիպրոսների դեմ խաղում առաջին անգամ կապեց ավագի թևկապը։ Ամբողջ տարվա ընթացքում սլովակները վստահորեն հանդես եկան աշխարհի առաջնությունում, վերջին տուրում էլ հաղթեցին լեհերին։ Խմբում զբաղեցրին 3-րդ հորիզոնականը և պատմության մեջ առաջին անգամ հասան «մունդիալի» եզրափակչային փուլ։ Լեհերի հետ խաղից հետո, Մարեկը դարձավ հավաքականի նոր ավագը։

Վլադմիրի Վայսը Համշիկին նույնպես ներառեց այն ցանկի մեջ, ովքեր պետք է մասնակցեին աշխարհի առաջնությանը, իսկ հունիսի 1-ին Մարեկը մտավ վերջնական հայտացուցակի մեջ։ Վիճակահանության արդյունքում հավաքականը տեղ գտավ F խմբում աշխարհի գործող չեմպիոն Իտալիայի, Պարագվայի և Նոր Զելանդացիների հետ։ Նոր Զոլանդացիցների դեմ առաջին խաղում Համշիկը հավաքականի կազմում դաշտ դուրս եկավ ավագի թևկապով։ Սլովակները 50-րդ րոպեին Ռոբերտա Վիտեկի խփած գոլի շնորհիվ հաղթում էին, սակայն ավելացված ժամանակի երրորդ րոպեին Ուինսթոն Ռիդը հավասարեցրեց հաշիվը։ Այդ պահին Մարեկը 22 տարեկան 323 օրական էր, և այդ ցուցանիշով զբաղեցրեց 4-րդ հորիզոնականը երիտասարդ ավագների ցանկում, ովքեր խաղացել են աշխարհի առաջնությունում։ Պարագվայի դեմ խաղում սլովակները տանուլ տվեց 0:2 հաշվով։ Այդ խաղից հետո նրանք 1 միավորով զբաղեցրին վերջին հորիզոնականը խմբում, սակայն խմբային փուլի վերջին խաղում անսպասելիորեն հաղթեցին գործող չեմպիոն Իտալիային 3:2 հաշվով։ Այդ հաղթանակը Սլովակիային թույլ տվեց խմբում զբաղեցնել 2-րդ հորիզոնականը և դուրս գալ առաջնության 1/8-րդ փուլ, որտեղ հանդիպեցին Նիդրելանդների հավաքականին։ Անցած խաղի հաջողությունը կրկնել չհաջողվեց, և նրանք «մունդիալի» ապագա եզրափակչի մասնակցին զիջեցին 1:2 հաշվով, որից հետո էլ դուրս մնացին ֆուտբոլային գլխավոր առաջնությունից։

Աշխարհի առաջնության ավարտից հետո սկսվեց 2012 թվականի Եվրոպայի առաջնության նախընտրական փուլը։ Առաջնությունն սկսեցին մակեդոնացիներին հաղթելով, իսկ երկրորդ խաղում սլովակների Մոսկվայում 1:0 հաշվով պարտություն կրեցին Ռուսաստանի հավաքականից։ Սակայն հաջորդող բոլոր խաղերում կարողացան միայն մեկ հաղթանակ տոնել, հաղթելով Անդորային. կամ խաղում էին ոչ ոքի կամ էլ պարտվում էին։ Արդյունքում հավաքեցին 15 միավոր և խմբում զբաղեցրին 4-րդ հորիզոնականը, և շանս ունեցան անցնելու հաջորդ փուլ անցումային խաղի շնորհիվ։ Ինքը՝ Մարեկը անցկացրեց բոլոր 10 խաղերը առանց փոփոխության։

 Խաղային որակներ 
Վերջին տարիների Համշիկը համարվում է Սլովակիայի ամենատաղանդավոր ֆուտբոլիստը։ Նա խաղում ձախ կիսապաշտպանի դիրքում, հաճախ էլ կենտրոնում։ Ռաֆայել Բենիտեսի «Նապոլի» տեղափոխությունից հետո հաճախ խաղում էր նաև հարձակվողությունում։ «Նապոլիի» մեծագույն մարզիչ Էդի Ռեյան նրան անվանել է «Ջերարդի և Լեմպարդի խառնուրդ»։ Մարեկը կատարում է հիանալի փոխանցումներ, վերահսկում է գնդակին և ցանկացած պահի կարող է իր ձեռքը վերցնել նախաձեռնությունը։

Համշիկին դուր է գալիս կիսապաշտպանի խաղը, որը խփում է շատ գոլեր (այդպիսին են եղել Ջերարդը, Լեմպարդը և Զիդանը)։ Բայց Մարեկի համար իսկական օրինակ է եղել Պավել Նեդվեդը։ Պավելը նույնպես չի թաքցնում, որ իրեն դուր է գալիս սլովակի խաղը, և հարցազրույցներից մեկի ժամանակ հայտարարեց.

Չնայած իր լավ ելույթներին, Համշիկը խոստովանեց, որ իրեն չի համարում համաշխարհային մակարդակի ֆուտբոլիստ, բայց ցանկանում է դառնալ այդպիսին.

 Անձնական կյանք 
Մարեկի կնոջ անունը Մարտինա Ֆրանովա է։ Նրա հետ ծանոթացել է, երբ եղելե են 13 տարեկան։ Մարեկան հանդբոլ էր խաղում Մարեկի քրոջ հետ։ 15 տարեկան Մարեկը տեղափոխվեց Բրաստլավա, իսկ հետո մեկնեց Իտալիա, և նրանք երկար ժամանակ չհանդիպեցին, սակայն մի քանի տարի անց Մարտինան նույնպես տեղափոխվում է Իտալիա։

2010 թվականի հունվարի 15-ին կեսարյան հատման օգնությամբ ծնվեց նրանց երեխան՝ 3340 գ և 50 սմ, ում էլ անվանեցին Քրիստիան։ 2012 թվականի հունվարին Մարեկը և Մարտինան երկրորդ երեխան ունեցան, որին էլ անվանեցին Լուկաս։

Մարեկի քույրը 2010 թվականի դեկտեմբերի 27-ին ամուսնացել է եղբոր ակումբակից Վալտեր Գրագանոյի հետ։ Զույգին ունի երեխա, ով ծնվել է ամուսնությունից կես տարի անց։

Իր կնոջ հետ Մարեկը ապրում է Կաստել Վոլտուրնոյում գտնվող 4 սենյականոց բնակարանում, Նապոլիից 30 կմ դեպի հյուսիս։ Նրան ունի սկուտեր՝ Aprilia-ն, որը գունավորված է «Նապոլիի» գույներով։ 2008 թվականի դեկտեմբերին նա իր համար BMW X6 գնեց, իսկ ծնողներին նոր տուն։ Այդ ժամանակ հանցագործները Համշիկից գողացան ժամացույցը, որը արժեր 25 հազար ֆունտ։ Ժամացույցը հետո հայտնվեց Մարեկի երկրպագուների մոտ, ովքեր էլ վերադարձրեցին նրան։ Իսկ մի քանի ամիս անց երկու անհայտներ մտել էին Մարեկի հայրիկի տուն, սակայն չարագործներին արագ ձերբակալել էին։

2010 թվականին մամաուլում նկարներ հայտնվեցին Մարեկի և ոստիկանությունից թաքնվող մաֆիայի անդամ Դոմենիկ Պագանոյից։ Շուտով ֆուտբոլիստի հայրը հայտարարեց, որ իր տղան կապ չունի իտալական մաֆիայի հետ։ Ինչպես շատ ֆուտբոլիստներին անյպես էլ Մարեկին ունի դաջվածքներ. նրա տղայի՝ Քրիստիանի անունը և ծննդյան ամսաթիվը՝ «14 հոկտեմբերի 2009 թվական», և ամսաթիվ, երբ Սլովակիայի հավաքականը պարտվեց աշխարհի առաջնությունում։

Փոքր տարիքից Մարեկը երկրպագում է «Մանչեսթեր Յունայթեդին», իսկ իր կուռքը համարում է Պավել Նեդվեդին։ 2010 թվականի նոյեմբերին Համշիկը Նեդվեդի հետ գիրք է հրատարակել իր կյանքի և կարիերայի վերաբերյալ։ Կենսագրությունը Իվորա Լեգոտյան անվանել է՝ «Ամենաերիտասարդ ավագ Մարեկ Համշիկ»։ 160 էջանոց գիրքը տպվել է Համշիկի հայրենիքում 5 հազար տպաքանակով։ Իսկ հետօ գիրքը թարգմանվել է իտալերեն։

Մարեկը համարվում է Սլովակիայում Nike-ը ներկայացնող գլխավոր դեմքը։

 Վիճակագրույթուն 
 Ակումբային 
2015-2016 մրցաշրջանի վերջի տվյալներով

ԱկումբԱռաջնությունՄրցաշրջանՄիջազգային առաջնությունՄիջազգային գավաթՉեմպիոնների ԼիգաՈՒԵՖԱ ԳավաթԵվրոպայի ԼիգաԻնտերտոտո գավաթԱրդյունքումԽաղԳոլԽաղԳոլԽաղԳոլԽաղԳոլԽաղԳոլԽաղԳոլԽաղԳոլՍլովան (Բրատիսլավ)Առաջին Լիգա2004-05 6 1 0 0 0 0 0 0 0 0 0 0 6 1Արդյունքում61000000000061ԲրեշիաՍերիա A2005-06 1 0 0 0 0 0 0 0 0 0 0 0 1 0Սերիա B2006-07 24 0 4 1 0 0 0 0 0 0 0 0 28 12006-07 40 10 5 1 0 0 0 0 0 0 0 0 45 11Արդյունքում651092000000007412ՆապոլիՍերիա A2007-08 37 9 3 1 0 0 0 0 0 0 0 0 40 102008-09 32 9 2 1 0 0 4 1 0 0 2 1 40 122009-10 37 12 2 0 0 0 0 0 0 0 0 0 39 122010-11 37 11 2 0 0 0 0 0 10 2 0 0 49 132011-12 37 9 5 1 8 2 0 0 0 0 0 0 50 122012-13 38 11 1 0 0 0 0 0 4 0 0 0 44 112013-14 28 7 5 0 4 0 0 0 4 0 0 0 41 72014-15 35 7 5 1 2 1 0 0 12 4 0 0 54 132015-16 38 6 2 0 0 0 0 0 6 2 0 0 46 8Արդյունքում31981274133413682140498Ամբողջ կարիերայի ընթացքում390913661434136821483111

 Միջազգային 
2015 թվական թվականի սեպտեմբերի 8-ի տվյալներով
 Համշիկի խաղերը Սլովակիայի հավաքականի կազմում№ԱմսաթիվԱնցկացման վայրՀակառակորդՀաշիվԳոլԱռաջնություն17 փետրվարի, 2007 թվական Հերես դե լա Ֆրոնտերա Լեհաստան2:2-Ընկերական խաղ26 հունիսի, 2007 թվական Համբուրգ Գերմանիա1:2-2008 թվականի ԵԱ-ի նախընտրական փուլ322 օգոստոսի, 2007 թվական Տրնավա Ֆրանսիա0:1-Ընկերական խաղ48 սեպտեմբերի, 2007 թվական Բրատիսլավա Իռլանդիա2:2-2008 թվականի ԵԱ-ի նախընտրական փուլ512 սեպտեմբերի, 2007 թվական Տրնավա Ուելս2:5-2008 թվականի ԵԱ-ի նախընտրական փուլ613 հոկտեմբերի, 2007 թվական Դուբնիցա նադ Վագոմ Սան Մարինո7:012008 թվականի ԵԱ-ի նախընտրական փուլ716 հոկտեմբերի, 2007 թվական Ռիեկա Խորվաթիա0:3-Ընկերական խաղ817 նոյեմբերի, 2007 թվական Պրահա Չեխիա1:3-2008 թվականի ԵԱ-ի նախընտրական փուլ921 նոյեմբերի, 2007 թվական Սերրավելե Սան Մարինո5:012008 թվականի ԵԱ-ի նախընտրական փուլ106 փետրվարի, 2008 թվական Լիմասոլ Հունգարիա1:1-Ընկերական խաղ1126 մարտի, 2008 թվական Զլատե Մորավցե Իսլանդիա1:2-Ընկերական խաղ1220 մայիսի, 2008 թվական Բիլեֆելդ Թուրքիա0:1-Ընկերական խաղ1324 մայիսի, 2008 թվական Լուգանո Շվեյցարիա0:2-Ընկերական խաղ1420 օգոստոսի, 2008 թվական Բրատիսլավա Հունաստան0:2-Ընկերական խաղ156 սեպտեմբերի, 2008 թվական Բրատիսլավա Հյուսիսային Իռլանդիա2:112010 թվականի ԱԱ-ի նախընտրական փուլ1610 սեպտեմբերի, 2008 թվական Մարիբոր Սլովենիա1:2-2010 թվականի ԱԱ-ի նախընտրական փուլ1715 հոկտեմբերի, 2008 թվական Բրատիսլավա Լեհաստան2:1-2010 թվականի ԱԱ-ի նախընտրական փուլ1819 նոյեմբերի, 2008 թվական Ժիլինա Լիխտենշտայն4:02Ընկերական խաղ1910 փետրվարի, 2009 թվական Լիմասոլ Ուկրաինա2:31Ընկերական խաղ2011 փետրվարի, 2009 թվական Նիկոսիա Կիպրոս2:3-Ընկերական խաղ2128 մարտի, 2009 թվական Լոնդոն Անգլիա0:4-Ընկերական խաղ221 ապրիլի, 2009 թվական Պրահա Չեխիա2:1-2010 թվականի ԱԱ-ի նախընտրական փուլ236 հունիսի, 2009 թվական Բրատիսլավա Սան Մարինո7:0-2010 թվականի ԱԱ-ի նախընտրական փուլ2412 օգոստոսի, 2009 թվական Ռեյկյավիկ Իսլանդիա1:1-Ընկերական խաղ255 սեպտեմբերի, 2009 թվական Բրատիսլավա Չեխիա2:212010 թվականի ԱԱ-ի նախընտրական փուլ2610 հոկտեմբերի, 2009 թվական Բրատիսլավա Սլովենիա0:2-2010 թվականի ԱԱ-ի նախընտրական փուլ2714 հոկտեմբերի, 2009 թվական Խոժուվ Լեհաստան1:0-2010 թվականի ԱԱ-ի նախընտրական փուլ2814 նոյեմբերի, 2009 թվական Բրատիսլավա ԱՄՆ1:01Ընկերական խաղ2917 նոյեմբերի, 2009 թվական Ժիլինա Չիլի1:2-Ընկերական խաղ303 մարտի, 2010 թվական Ժիլինա Նորվեգիա0:1-Ընկերական խաղ3129 մայիսի, 2010 թվական Կլագենֆուրտ Կամերուն1:1-Ընկերական խաղ325 հունիսի, 2010 թվական Բրատիսլավա Կոստա Ռիկա3:0-Ընկերական խաղ3315 հունիսի, 2010 թվական Ռյուստեմբուրգ Նոր Զելանդիա1:1-2010 թվականի ԱԱ-ի խաղ3420 հունիսի, 2010 թվական Բլումֆոնտեյն Պարագվայ0:2-2010 թվականի ԱԱ-ի խաղ3524 հունիսի, 2010 թվական Իյոխաննեսբուրգ Իտալիա3:2-2010 թվականի ԱԱ-ի խաղ3628 հունիսի, 2010 թվական Դուրբան Նիդերլանդներ1:2-2010 թվականի ԱԱ-ի խաղ3711 օգոստոսի, 2010 թվական Բրատիսլավա Խորվաթիա1:1-Ընկերական խաղ383 սեպտեմբերի, 2010 թվական Բրատիսլավա Մակեդոնիա1:0-2012 թվականի ԵԱ-ի նախընտրական խաղ397 սեպտեմբերի, 2010 թվական Մոսկվա Ռուսաստան1:0-2012 թվականի ԵԱ-ի նախընտրական խաղ408 հոկտեմբերի, 2010 թվական Երևան Հայաստան1:3-2012 թվականի ԵԱ-ի նախընտրական խաղ4112 հոկտեմբերի, 2010 թվական Ժիլինա Իռլանդիա1:1-2012 թվականի ԵԱ-ի նախընտրական խաղ4217 նոյեմբերի, 2010 թվական Բրատիսլավա Բոսնիա և Հերցոգովինա2:3-Ընկերական խաղ439 փետրվարի, 2011 թվական Լյուքսեմբուրգ Լյուքսեմբուրգ1:2-Ընկերական խաղ4426 մարտի, 2011 թվական Անդորա լա Վելյա Անդորա1:0-2012 թվականի ԵԱ-ի նախընտրական խաղ4529 մարտի, 2011 թվական Տրնավա Դանիա1:2-Ընկերական խաղ464 հունիսի, 2011 թվական Բրատիսլավա Անդորա1:0-2012 թվականի ԵԱ-ի նախընտրական խաղ4710 օգոստոսի, 2011 թվական Կլագենֆուրտ Ավստրիա2:1-Ընկերական խաղ482 սեպտեմբերի, 2011 թվական Դուբլին Իռլանդիա0:0-2012 թվականի ԵԱ-ի նախընտրական խաղ496 սեպտեմբերի, 2011 թվական Ժիլինա Հայաստան0:4-2012 թվականի ԵԱ-ի նախընտրական խաղ507 հոկտեմբերի, 2011 թվական Ժիլինա Ռուսաստան0:1-2012 թվականի ԵԱ-ի նախընտրական խաղ5111 հոկտեմբերի, 2011 թվական Սկոպե Մակեդոնիա1:1-2012 թվականի ԵԱ-ի նախընտրական խաղ5229 փետրվարի, 2012 թվական Բուրսա Թուրքիա2:1-Ընկերական խաղ5326 մայիսի, 2012 թվական Կլագենֆուրտ Լեհաստան0:1-Ընկերական խաղ5430 մայիսի, 2012 թվական Ռոտտերդամ Նիդերլանդներ0:2-Ընկերական խաղ5515 օգոստոսի, 2012 թվական Օդենսե Դանիա3:11Ընկերական խաղ567 սեպտեմբերի, 2012 թվական Վիլնյուս Լիտվա1:1-2014 թվականի ԱԱ-ի նախընտրական խաղ5711 սեպտեմբերի, 2012 թվական Բրատիսլավա Լիխտենշտայն2:0-2014 թվականի ԱԱ-ի նախընտրական խաղ5812 հոկտեմբերի, 2012 թվական Բրատիսլավա Լատվիա2:112014 թվականի ԱԱ-ի նախընտրական խաղ5916 հոկտեմբերի, 2012 թվական Բրատիսլավա Հունաստան0:1-2014 թվականի ԱԱ-ի նախընտրական խաղ6014 նոյեմբերի, 2012 թվական Օլոմոուց Չեխիա0:3-Ընկերական խաղ616 փետրվարի, 2013 թվական Բրյուգգե Բելգիա1:2-Ընկերական խաղ6222 մարտի, 2013 թվական Ժիլինա Լիտվա1:1-2014 թվականի ԱԱ-ի նախընտրական խաղ6326 մարտի, 2013 թվական Ժիլինա Շվեցիա0:0-Ընկերական խաղ647 հունիսի, 2013 թվական Վադուց Լիխտեյնշտայն1:1-2014 թվականի ԱԱ-ի նախընտրական խաղ6514 օգոստոսի, 2013 թվական Բուխարեստ Ռումինիա1:1-Ընկերական խաղ666 սեպտեմբերի, 2013 թվական Զենիցա Բոսնիա0:1-2014 թվականի ԱԱ-ի նախընտրական խաղ6710 սեպտեմբերի, 2013 թվական Ժիլինա Բոսնիա1:212014 թվականի ԱԱ-ի նախընտրական խաղ6815 նոյեմբերի, 2013 թվական Վրոցլավ Լեհաստան0:2-Ընկերական խաղ695 մարտի, 2014 թվական Նետանյա Իսրայել3:1-Ընկերական խաղ704 սեպտեմբերի,2014 թվական Ժիլինա Մալթա1:0-Ընկերական խաղ718 սեպտեմբերի, 2014 թվական Կիև Ուկրաինա1:0-2016 թվականի ԵԱ-ի նախընտրական խաղ729 հոկտեմբերի, 2014 թվական Ժիլինա Իսպանիա2:1-2016 թվականի ԵԱ-ի նախընտրական խաղ7312 հոկտեմբերի, 2014 թվական Բորիսով Բելառուս3:122016 թվականի ԵԱ-ի նախընտրական խաղ7415 նոյեմբերի, 2014 թվական Սկոպե Մակեդոնիա2:0-2016 թվականի ԵԱ-ի նախընտրական խաղ7527 մարտի, 2015 թվական Ժիլինա Լյուքսեմբուրգ3:0-2016 թվականի ԵԱ-ի նախընտրական խաղ7631 մարտի, 2015 թվական Ժիլինա Չեխիա1:0-Ընկերական խաղ7714 հունիսի, 2015 թվական Ժիլինա Մակեդոնիա2:112016 թվականի ԵԱ-ի նախընտրական խաղ785 սեպտեմբերի, 2015 թվական Օվեդո Իսպանիա0:2-2016 թվականի ԵԱ-ի նախընտրական խաղ798 սեպտեմբերի, 2015 թվական Ժիլինա Ուկրաինա0:0-2016 թվականի ԵԱ-ի նախընտրական խաղ

Արդյունքում։ 75 հանդիպում / 14 գոլ; 27 հաղթանակ, 16 ոչ ոքի, 32 պարտություն

+ Խաղերը հավաքականի կազմում տարվա ընթացքումՏարիԱԱ-ի եզրափակչային խաղԱԱ նախընտրական խաղԵԱ նախընտրական խաղԸնկերական խաղԱրդյունքումԽաղԳոլԽաղԳոլԽաղԳոլԽաղԳոլԽաղԳոլ2007 թվական 0 0 0 0 6 2 3 0 9 22008 թվական 0 0 3 1 0 0 6 2 9 32009 թվական 0 0 5 1 0 0 6 2 11 32010 թվական 4 0 0 0 4 0 5 0 13 02011 թվական 0 0 0 0 6 0 3 0 9 02012 թվական 0 0 4 1 0 0 5 1 9 22013 թվական 0 0 4 1 0 0 4 0 8 12014 թվական 0 0 0 0 4 2 2 0 6 22015 թվական 0 0 0 0 4 1 1 0 5 1Արդյունքում401641623257911

 Ձեռքբերումներ 
 Թիմային 
«Նապոլի»
 Իտալիայի առաջնության արծաթե մեդալակիր։ 2012-13
 Իտալիայի առաջնության բրոնզե մեդալակիր։ 2010-11
 Իտալիայի գավաթի գավաթակիր։ 2011-12, 2013-14
 Իտալիայի ֆուտբոլի սուպերգավաթի գավաթակիր։ 2014

 Անձնական 
 Սլովակիայի տարվա ֆուտբոլիստ (4)։ 2009, 2010, 2013, 2014
 Սլովակիայի տարվա երիտասարդ ֆուտբոլիստ (2)։ 2007, 2008
 Իտալիայի տարվա լավագույն երիտասարդ ֆուտբոլիստ։ 2008

 Ծանոթագրություններ 

 Արտաքին հղումներ 





Կատեգորիա:Թուրքական Սուպերլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Սլովակ ֆուտբոլիստներ
Կատեգորիա:Սլովակիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տրաբզոնսպորի ֆուտբոլիստներ
Կատեգորիա:Բրեշիայի ֆուտբոլիստներ
Կատեգորիա:Գյոթեբորգի ֆուտբոլիստներ